Ervaar jou eerste dag van studentwees by Akademia se opedag • Akademia
Kom vind meer uit oor studentwees by Akademia tydens die opedag wat op Saterdag 4 September by die kampus in Centurion gehou word. Hier gaan voornemende studente eerstehands ervaar hoe dit voel om een van die baanbrekerstudente op kampus te wees. Stof jou klasdrafskoene af en maak seker jy woon dié dag by. Jou loopbaanreis begin hier!
Akademia, wat byna 'n dekade lank reeds nauurse studies in Afrikaans aanbied, bied sedert die begin van hierdie jaar 'n bykomende oplossing – 'n kampuservaring waar studente voltyds kan klasdraf. Hiér studeer studente 'n gehaltekwalifikasie in hulle moedertaal, terwyl hulle aan 'n besonderse en unieke studentelewe deelneem en lewenslange netwerke vir 'n voorspoedige toekoms bou.
Voornemende studente kan registreer om een van twee opedagsessies op 4 September by te woon. Registrasie word vooraf elektronies op Akademia se webblad voltooi. Nou ja, waarvoor wag jy? RSVP deur hier te klik.